एसजेवीएन परियोजना प्रभावित क्षेत्र के बाशिन्दों की मूलभूत जरूरतों के प्रति जागरूक रहा है। इस दिशा में एक प्रयास के तौर पर एसजेवीएन ने आरएचईपी के परियाजना क्षेत्र में विभिन्न पेयजल योजनाएंं क्रियान्वित करने हेतु कुल्लू जिले में जलविद्युत परियोजनाओं के लिए स्थानीय क्षेत्र विकास समिति के अध्यक्ष सह कुल्लू के जिलाधीश को 1 करोड़ रुपए उपलब्ध कराए हैं। उक्त मदद एसजेवीएन द्वारा पहले ही स्थापित 4 विद्युतीकृत बोर कुओं तथा परियोजना क्षेत्र के गांवों में 7 हैन्ड पंप स्थापित करने हेतु हिमाचल प्रदेश आइपीएच को उपलब्ध कराई गई 14.85 लाख रुपए की राशि के अतिरिक्त है।